Odmevi, 20.9.2004


Naslov: SJN PREDSTAVILA POSAVSKE KANDIDATE

Napoved za  voditelja:

Stranka Slovenija je naša (SJN) je danes predstavila svoje posavske kandidate. V Brežicah bo kandidiral Davor Račič, v Krškem Robert Ostrelič in v Sevnici Boris Županec. Predsednik stanke Boris Popovič je na današnji novinarski konferenci v Krškem predstavil predlog za čimprejšnje uvajanje elektronskega sistema cestninjenja, ki bo omogočil plačevanje le dejansko prevoženih kilometrov, že zdaj pa se zavzemajo tudi za polovico nižje cestnine za osebna vozila. V SJN nasprotujejo tudi gradnji novih cestninskih postaj, ki onemogočajo brezplačno uporabo avtocest znotraj zaokroženih regionalnih in gospodarskih območij in se zavzemajo za gradnjo vzporednih brezcestniskih povezav. Posavski kandidati pa so izpostavili svoje tri glavne cilje. Ti so: davčne olajšave za nova podjetja v Posavju, zavzemanje za nova dobro plačana delovna mesta in za cenejša stanovanja za mlade družine.

